**Kölked Község Képviselő-testületének**

**9/2020. (IX.25.) sz. rendelete**

**a szociális célú tűzifa 2020. évi igénylésének részletes feltételeiről**

Kölked Község Képviselő-testülete az Alaptörvény 32. cikk (2) bekezdésében kapott felhatalmazás alapján, a szociális igazgatásról és szociális ellátásokról szóló 1993. évi III. törvény 1. § (2) bekezdésében, a 10. § (1) bekezdésében, valamint a Magyarország helyi önkormányzatairól szóló [2011. évi CLXXXIX. törvény](https://net.jogtar.hu/jogszabaly?docid=A1100189.TV) 13. § (1) bekezdés 8. pontjában meghatározott feladatkörében eljárva az alábbi rendeletet alkotja.

**1. §** A szociálisan rászorulók részére a szükséges tűzifa biztosításához természetbeni ellátás formájában támogatás nyújtható, a BMÖGF/46-41/2020. számú támogatói okiratban megállapított összmennyiség erejéig.

**2. §** (1) A tűzifa juttatás elbírálása az 1. melléklet szerint benyújtott kérelem alapján történik. Egy lakcímről egy kérelem nyújtható be.

(2) A tűzifa igénylésénél a szociális rászorultság feltétele, hogy a kérelmező családjában az egy főre jutó jövedelem ne haladja meg az öregségi nyugdíj mindenkori legkisebb összegének 150%-át, egyedül élő esetében a 200%-át, valamint ne rendelkezzen a szociális igazgatásról és szociális ellátásokról szóló [1993. évi III. törvény](https://net.jogtar.hu/jogszabaly?docid=99300003.TV) 4. § (1) bek. b) pontjában meghatározott vagyonnal.

(3) A rászorultság megállapításánál előnyt élveznek

a) az aktív korúak ellátására,

b) az időskorúak ellátására,

c) az időskorúak járadékára,

d) a települési támogatásra jogosultak (különösen a lakhatáshoz kapcsolódó rendszeres kiadások viselésével kapcsolatos támogatásban részesülők),

e) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő családok,

f) a rendszeres gyermekvédelmi kedvezményben részesülők,

g) a 3 vagy több gyermeket nevelő családok,

h) a fogyatékkal élő személyek,

i) a 65 éven felüli egyedül élő nyugdíjas jogosultak.

(4) Az ellenszolgáltatás nélkül nyújtott természetbeni ellátás mennyisége háztartásonként legfeljebb 5 m3. A tűzifa szállításából származó költségek az önkormányzatot terhelik.

(5) A kérelemről a képviselő-testület dönt.

(6) Amennyiben kérelmező a valóságnak nem megfelelő adatokról nyilatkozik, kérelmét hiányosan vagy nem egyértelműen kitöltve nyújtja be, a kérelem elutasításra kerül.

(7) A kérelem benyújtásának

* határideje: 2020. november 2., 12:00 óra
* helye: Önkormányzati Hivatal Kölked
* módja: személyesen

(8) A támogatott a tűzifa átvételéről a 2. melléklet szerinti átvételi elismervényt írja alá.

**3.§** (1)Jelen rendelet a kihirdetést követő napon lép hatályba.

(2) Jelen rendelet 2021. május 31. napján hatályát veszti.

Kölked, 2020. szeptember 21.

 **Csomor Tibor dr. Kovács Anikó**

 polgármester jegyző

**Záradék:**

Jelen rendelet Kölked község közigazgatási területén kihirdetésre került az önkormányzat hirdetőtábláján és honlapján való közzététellel.

Kölked, 2020. szeptember 25.

|  |
| --- |
| **dr. Kovács Anikó**jegyző |

1. melléklet

**KÉRELEM**

**szociális célú tűzifa támogatás megállapítására**

**I. A kérelmező személyre vonatkozó adatok**

|  |  |
| --- | --- |
| Neve: |   |
| Születési neve: |   |
| Anyja neve: |   |
| Születési helye, ideje: |   |
| Lakóhelye: **7717**  | **Kölked** |  | utca |  | házszám |
| Tartózkodási helye:  |   | település |
|   | utca/út/tér |   | házszám |   | épület / lh. |  | em., ajtó |
| Társadalombiztosítási azonosító jele (TAJ):   ……………………………… |

A kérelmezővel közös háztartásban élő személyek adatai

|  |  |  |
| --- | --- | --- |
| Név | Születési helye, ideje | Anyja neve |
|   |   |   |
|   |   |   |
|   |   |   |
|   |   |   |
|   |   |   |
|  |  |  |
|  |  |  |

**II. A szociális célú tűzifa támogatás iránti kérelem indoka:**

**III. Jövedelemi adatok (szükséges az igazolások bemutatása)**

A kérelmező, valamint házastársa (élettársa) és a vele egy háztartásban élő gyermek(ek) havi jövedelme forintban:

|  |  |  |  |
| --- | --- | --- | --- |
|   | A. | B. | C. |
| A jövedelem típusa | Kérelmező | Házastárs (élettárs), Gyermek(ek) |
| 1. | Munkaviszonyból és más foglalkoztatási jogviszonyból származó |   |   |   |   |   |
| -ebből: közfoglalkoztatásból származó |  |  |  |  |  |
| 2. | Társas és egyéni vállalkozásból, őstermelői, illetve szellemi és más önálló tevékenységből származó |   |   |   |   |   |
| 3. | Táppénz, gyermekgondozási támogatások |   |   |   |   |   |
| 4. | Nyugellátás és egyéb nyugdíjszerű rendszeres szociális ellátások |   |   |   |   |   |
| 5. | Önkormányzat és munkaügyi szervek által folyósított ellátások |   |   |   |   |   |
| 6. | Egyéb jövedelem (föld-, ingó-, egyéb ingatlan bérleti díja stb.) |   |   |   |   |   |
| 7. | Összes jövedelem |   |   |   |   |   |

Egy főre jutó havi családi nettó jövedelem **(az ügyintéző tölti ki):** ................................. Ft/hó.

**IV. Nyilatkozatok**

1. A háztartásomból más személy szociális célú tűzifa támogatást nem igényelt.
2. A lakásom fával fűthető, és rendelkezem fatüzelésre alkalmas fűtőberendezéssel.
3. Háztartásomban…… (fő) gyermekvédelmi kedvezményre jogosult gyermeket tartok el.
4. Lakhatási vagy lakásfenntartási támogatásban részesülök: igen\* nem\*
5. Halmozottan hátrányos helyzetű gyermeket nevelek\* nem nevelek\*
6. Büntetőjogi felelősségem tudatában kijelentem, hogy a közölt adatok a valóságnak megfelelnek.

*\*a megfelelő rész aláhúzandó*

**V. Csatolandó iratok**

 A kérelmező, valamint háztartásában élő, jövedelemmel rendelkezők

- utolsó havi jövedelmének igazolása,

- aktívkorú ellátottak esetében az ezt megállapító határozat,

- a nem Kölked önkormányzatánál közfoglalkoztatottak esetében a munkaszerződés.

**VI. A kérelmező hozzájárulása**

Hozzájárulok a kérelemben szereplő adatok szociális igazgatási eljárás során történő felhasználásához.

Kölked, 2020. ………………………………

 ………………………………………..

                                                                                        a kérelmező aláírása

2. melléklet

Átvételi elismervény

………………………………… (név) ………………………………. (lakcím) szám alatti lakos aláírásommal igazolom, hogy a mai napon Kölked Község Képviselő-testületének a szociális célú tűzifa 2020. évi igénylésének részletes feltételeiről szóló 9/2020. (IX. 25.) sz. önkormányzati rendelete alapján megállapított természetbeni juttatásként ……. m3 mennyiségű tűzifát átvettem.

Kölked, 2020. …………………………..

………………………………………. ……………………………………..

átvevő átadó

**Tájékoztató a szociális célú tűzifa támogatás megállapítására irányuló kérelem beadásához**

Kölked Község Képviselő-testülete a 9/2020. (IX. 25.) sz. rendeletében határozta meg a szociális tűzifa igénylésének feltételeit és az elbírálás szempontjait.

A kérelem beadásának feltételei

* lakcímkártyával igazolt kölkedi lakcím
* az egy főre jutó jövedelem a kérelmező családjában ne haladja meg a 42.750 forintot, egyedül élő kérelmező esetében az 57.000 forintot
* a szükséges fényképes okmány (személyi igazolvány vagy vezetői engedély) bemutatása,
* a megfelelően kitöltött igazolások (jövedelemigazolás, nyugdíjszelvény, igazolás családi pótlékról, igazolás aktív korúak ellátásáról), valamint
* egyértelműen kitöltött, aláírt kérelem (a rendelet 1. melléklete).

A kérelmek elbírálásánál előnyt élveznek az aktív korúak ellátására, az időskorúak ellátására, az időskorúak járadékára, a lakhatáshoz kapcsolódó rendszeres kiadások viselésével kapcsolatos támogatásban részesülők, a jogszabály alapján halmozottan hátrányos helyzetű gyermeket nevelőnek minősülő családok, a rendszeres gyermekvédelmi kedvezményben részesülők, a 3 vagy több gyermeket nevelő családok, a fogyatékkal élő személyek és a 65 éven felüli egyedül élő nyugdíjas jogosultak.

**Fontos:** a kérelem benyújtásának határideje 2020. november 2. 12:00 óra. Hiánypótlásra nincs lehetőség.

Kölked, 2020. szeptember 25.

 dr. Kovács Anikó sk.

 jegyző

**Előzetes tájékoztató a szociális célú tűzifa átadásáról**

Tekintettel a koronavírus veszélyre, a megítélt tűzifa átadása az érvényben lévő általános és helyi előírások figyelembevételével történik. Az eljárásrendről az önkormányzat honlapján ([www.kolked.hu](http://www.kolked.hu)) és a hirdetőtáblákon ad tájékoztatást a hivatal.